กลต.ยันเงินนอกไหลเข้าตลาดหุ้นปกติ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ก.ล.ต. เผยเงินนอกไหลเข้ารอบนี้ไม่ผิดปกติ ธุรกิจหลักทรัพย์มีลุ้นหลังวอลุมหนาเกิน 2 หมื่นล้าน พอหักกลบเสรีค่าคอมม์ขั้นบันไดได้ 
นายประเวช องอาจสิทธิกุล ผู้ช่วยเลขาธิการอาวุโส สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต. ได้มีการจัดตั้งศูนย์บัญชาการ (คอมแมนเซ็นเตอร์) เพื่อติดตามความเคลื่อนไหวในตลาดหุ้น ก่อนหน้าจะมีคดียึดทรัพย์ถึงปัจจุบัน ไม่พบความผิดปกติหรือมีสัญญาณบ่งชี้ใดๆ ว่ามีความผิดปกติของมูลค่าการซื้อขายที่เพิ่มขึ้น โดยแรงซื้อจากต่างชาติเป็นไปด้วยความปกติ
นายมนตรี ศรไพศาล ประธานเจ้าหน้าที่บริหาร บริษัทหลักทรัพย์ (บล.) กิมเอ็ง (ประเทศไทย) กล่าวว่า ภาพรวมตลาดหุ้นและปริมาณการซื้อขายเฉลี่ยต่อวันที่ดีขึ้น ส่งผลให้ผลประกอบการไตรมาสแรกน่าจะดีขึ้น แม้ว่าค่าคอมมิชชันขั้นบันได ซึ่งเดิมประเมินจะทำให้รายได้หายไปประมาณ 2025% แต่ชดเชยได้จากภาวะตลาดที่ดีขึ้น 
แหล่งข่าวจาก บล.คันทรี่ กรุ๊ป (CGS) เปิดเผยว่า ภาพรวมธุรกิจหลักทรัพย์ไตรมาสแรกยังไม่ดี เนื่องจากมีการใช้คอมมิชชัน 0% แม้ว่าเดือน มี.ค. มูลค่าซื้อขายรวมขึ้นมาระดับ 23 หมื่นล้านบาท แต่เดือน ม.ค. แข่งขันสูงจากการเปิดเสรีคอมมิชชัน และเดือน ก.พ. ตกลงใช้คอมมิชชัน 0.15% ซึ่งเป็นอัตราเฉลี่ยที่หลายโบรกเกอร์ใช้
“คาดว่าไตรมาส 2 ดีขึ้น จากมติสมาคม บล. ที่จะออกมาเร็วๆ นี้ จะไม่ให้มี 0% เพราะผิดกฎหมายกระทรวงพาณิชย์ เรื่องต้นทุนผันแปร ทุกอย่างมีต้นทุน คาดเริ่มใช้เดือน เม.ย.นี้ และจะเสนอให้เปลี่ยนขั้นเสรีจาก 20 ล้านบาท เป็น 50 ล้านบาท” แหล่งข่าวเปิดเผย 
นักวิเคราะห์จาก บล.เอเซีย พลัส (ASP) กล่าวว่า หุ้นหลักทรัพย์ที่ได้รับประโยชน์จากมูลค่าการซื้อขายที่หนาแน่นคือ หลักทรัพย์ที่มีส่วนแบ่งทางการตลาด (มาร์เก็ตแชร์) ระดับ 45% เช่น บล.บัวหลวง บล.กิมเอ็ง (ประเทศไทย) บล.เคทีซีมิโก้ และ บล.ภัทรฯ โดยเชื่อว่าสิ้นเดือน มี.ค. นี้ ดัชนีมีโอกาสที่จะแตะ 800 จุด จากเงินต่างชาติ และแรงซื้อสถาบันทำปิดงวดบัญชี
น.ส.อริยา ติรณะประกิจ ผู้ช่วยกรรมการผู้จัดการ สมาคมตลาดตราสารหนี้ไทย (ThaiBMA) กล่าวว่า ตั้งแต่ต้นปี2553 จนถึงขณะนี้มีเงินทุนต่างชาติไหลเข้าตลาดตราสารหนี้ยอดซื้อสุทธิ 3,750 ล้านบาท และเห็นแนวโน้มการเปลี่ยนแปลง จากเงินเข้าลงทุนในตราสารหนี้ระยะสั้น เช่น พันธบัตรรัฐบาล แต่ขณะนี้เริ่มเข้ามาในตั๋วที่เป็นระยะกลางและยาวมากขึ้น